खादी के प्रति देशवासियों के लगाव का जिक्र करते हुए उन्होंने कहा कि मन की बात में देशवासियों से खादी को अपनाने की अपील का असर दिख रहा है. धनतेरस के दिन दिल्ली के एक खादी स्टोर से 1.2 करोड़ की रिकॉर्ड खरीददारी हुई है. यह खादी फॉर नेशन से खादी फॉर ट्रांसफॉर्मेशन का समय है. मोदी ने कहा कि पिछले साल के मुकाबले इस बार खादी और हैंडीक्राफ्ट की बिक्री में 90 प्रतिशत का उछाल आया है. इससे गरीबों की जिंदगी रौशन होगी और खादी बदलाव का माध्यम बनेगी.